मोहन बागान ए. सी.
मोहन बागान एथलेटिक क्लब, कोलकाता में स्थित एक भारतीय फुटबॉल क्लब है। यह क्लब 15 अगस्त 1889 को स्थापित किया गया था, इसे भारत का राष्ट्रीय क्लब कहा जाता है और इसे एशिया के सबसे पुराने फुटबॉल क्लब होने का गौरव भी प्राप्त है। यह फुटबॉल टीम अपनी स्थापना के बाद से ही सफल रहा है और इसने भारत के सबसे सफल क्लबों में से एक के रूप में अपनी स्थिति को बनाए रखा है। इसने राष्ट्रीय महत्व की कई ट्राफियां जीती है जैसे- फेडरेशन कप, डूरंड कप, नेशनल फुटबॉल लीग और कोलकाता प्रीमियर डिवीजन। मोहन बागान किसी यूरोपीय टीम को हराने वाली पहली भारतीय टीम थी, जब उन्होने १९११ में ईस्ट यॉर्कशायर रेजीमेंट को हराया था।
अखिल भारतीय फुटबॉल महासंघ
अखिल भारतीय फुटबॉल महासंघ (एआईएफएफ) के गठन से पहले, भारत में एसोसिएशन फ़ुटबॉल के लिए डी-फेक्टो शासक मंडल भारतीय फुटबॉल एसोसिएशन (आईएफए) थे। आईएफए की स्थापना १८९३ में हुई थी और यह खेल बंगाल क्षेत्र में चलाया था। महासंघ मुख्यतः अंग्रेजों द्वारा शासित था और २० वीं शताब्दी के आरंभ में देश के सबसे शक्तिशाली फुटबॉल निकाय के रूप में सेवा की।